बुलेन्द्र उच्च रक्तचापका बिरामी हुन् भने श्रीमतीलाई मधुमेहको समस्या छ । बुलेन्द्रले भने– ‘श्रीमतीलाई रोग लागेपछि नै कौसीमा तरकारी फलाउने सोच पलाएको हो ।’ काम गर्दा मधुमेह नियन्त्रणमा सघाउ पुग्ने सुनेर नै श्रीमतीकै योजनाअनुसार कौसीलाई करेसा बनाएको उनले बताए । ‘खेती गर्न जमिन छैन, त्यसैले कौसीकै सदुपयोग गरेका हौं’, उनले भने– ‘घरमा त्यसै बस्नुभन्दा तरकारी खेतीमै समय खर्चिंदा शरीरलाई व्यायाम पनि पुग्ने रहेछ ।’ भण्डारी दम्पतीको कौसीमा मौसमअनुसारका सबैखाले तरकारी फल्छन् ।
